I. Aquest Dictamen té per objecte el Projecte d'ordre per la qual es regula i constitueix la Comissió de Prevenció de la Contaminació Lluminosa.
El Projecte consta d'un preàmbul i cinc articles.
En el preàmbul es fa una referència succinta al marc normatiu de la norma projectada, que es motiva en la necessitat de regular i constituir la Comissió de Prevenció de la Contaminació Lluminosa, amb la participació dels diversos sectors implicats, segons establia la disposició final tercera de la Llei 6/2001, de 31 de maig, d'ordenació ambiental de l'enllumenament per a la protecció del medi nocturn.
Els articles que componen l'Ordre en projecte regulen l'objecte, l'estructura i la composició, les funcions, el suport administratiu i tècnic, així com el règim de funcionament de la Comissió de Prevenció de la Contaminació Lluminosa.
El Projecte d'ordre no conté disposicions derogatòries ni clàusules dentrada en vigor.
El Projecte d'ordre se sotmet a la Comissió Jurídica Assessora, alt òrgan consultiu competent per a emetre dictamen preceptiu respecte d'aquells projectes de reglament que es dictin per a desplegar lleis, segons es disposa en l'article 8.2.b) de la Llei 5/2005, de 2 de maig, com és el cas, en què el Projecte en qüestió desplega la disposició final tercera, i així s'efectua per l'habilitació conferida en la disposició final quarta, apartat 2.
És procedent, doncs, que en aquest Dictamen s'analitzi la competència de la Generalitat de Catalunya; l'habilitació del conseller o la consellera, si escau, per a dictar la norma de què es tracta; l'estudi dels tràmits procedimentals previstos en la Llei per a l'elaboració de la norma en projecte i, especialment, l'anàlisi de l'adequació jurídica, sens perjudici que es puguin formular consideracions sobre millores tècniques a fi de superar deficiències eventuals que s'hi puguin trobar.
La competència de la Generalitat de Catalunya per a dictar aquesta Ordre resulta des del punt de vista material "¿medi ambient"¿ de la competència compartida prevista en l'article 144.1 de l'Estatut, així com de la competència exclusiva que en matèria d'organització de l'Administració de la Generalitat li atribueix l'article 150 de l'Estatut d'autonomia de Catalunya, en particular, l'apartat b), que inclou les diverses modalitats organitzatives i instrumentals per a l'actuació administrativa, a més de l'estructura, la regulació dels òrgans directius públics, el funcionament i l'articulació territorial.
D'acord amb l'article 39.3 de la Llei 13/2008, del 5 de novembre, de la Presidència de la Generalitat i del Govern, "¿Els consellers poden dictar disposicions reglamentàries en matèria d'organització del departament del qual són titulars, en els termes que determina la legislació sobre organització de l'Administració de la Generalitat, i també en poden dictar de relatives a altres matèries, en supòsits específics, si una norma amb rang de llei o un decret del Govern els ho autoritza expressament"¿.
En aquest sentit, cal tenir en compte l'habilitació continguda en la disposició final cinquena de la Llei 6/2001, de 31 de maig, d'ordenació ambiental de l'enllumenament per a la protecció del medi nocturn.
En efecte, la disposició final cinquena habilita el Govern per a desplegar i aplicar la Llei i el conseller o la consellera de Medi Ambient per a regular la Comissió de Prevenció de la Contaminació Lluminosa a què es refereix la disposició final tercera; aquesta última habilitava per a crear i constituir la Comissió referida amb la participació dels diversos sectors implicats i la finalitat d'impulsar i promoure l'aplicació de la Llei.
També cal tenir en compte la disposició final primera del Decret 82/2005, de 3 de maig, pel qual s'aprova el Reglament de desplegament de la Llei 6/2001, de 31 de maig, ja citada, en la disposició final primera de la qual es contenia el mandat de constituir una Comissió de Prevenció de la Contaminació Lluminosa amb els diversos sectors implicats, i l'objectiu d'assessorar, impulsar i promoure l'aplicació del Decret 82/2005, de desplegament de la Llei.
Pel que fa al procediment delaboració i tramitació, és a dir, als requisits formals que avalen el rigor i l'ajustament als requisits que exigeix l'article 63 de la Llei 13/1989, de 14 de desembre, d'organització, procediment i règim jurídic de l'Administració de la Generalitat, cal dir el que segueix:
S'adjunta a l'expedient, el qual està indexat i paginat, una primera versió del Projecte d'ordre, que data de maig de 2008, i una versió definitiva, que és la que es presenta a aquesta Comissió Jurídica Assessora per a dictamen.
El Projecte d'ordre va acompanyat de la documentació exigida.
S'aporta una llista de comprovació de disposicions que, segons la Instrucció 3/2000, de 31 de gener, de la Secretaria General del Departament de Medi Ambient i Habitatge, contesta les qüestions de la necessitat de l'afectació i de les futures repercussions del Projecte d'ordre.
Hi consta també la memòria justificativa, l'estudi econòmic i la taula de vigències, així com la llista de disposicions afectades.
La Memòria inicial, datada el 16 de maig de 2008, s'ha actualitzat posteriorment: el 14 d'octubre, després de la fase d'audiència, i el 20 de maig de 2009, en l'última fase de la tramitació.
La Memòria econòmica ha estat actualitzada i complementada amb un document de 18 de maig de 2009 i, en si mateixa, compleix amb els requisits que mostren més que la mera suposició dels costos econòmics per als pressupostos de la Generalitat, en aportar els futurs costos de suport administratiu ja previstos a càrrec de l'Oficina per a la Prevenció Lluminosa existent.
El Projecte d'ordre va ser tramès en tràmit d'audiència a les institucions següents: Petita i Mitjana Empresa de Catalunya; Institut Català denergia; Federació Municipal de Catalunya; Foment del Treball Nacional; DEPANA; Departament de Governació i Administracions Públiques; Departament de Política Territorial i Obres Públiques; Consell Assessor per al Desenvolupament Sostenible; Confederació de Comerç de Catalunya; Col·legi denginyers de Catalunya i Associació Catalana de Municipis i Comarques.
En l'expedient consta un informe sobre les consultes realitzades i la valoració de les propostes sobre l'Ordre, que porta data d'octubre de 2008.
El Projecte d'ordre s'ha sotmès també a informació pública i hi consta un informe valoratiu de les al·legacions presentades en aquest tràmit.
Finalment, el Projecte ha estat tramès a les entitats inscrites en el Registre dentitats de Medi Ambient i Sostenibilitat.
Hi consta l'informe interdepartamental d'impacte de gènere i un informe exhaustiu de l'Assessoria Jurídica del Departament, que porta data de desembre de 2008, que, tot i que referit a la versió inicial, versa sobre els antecedents, el marc normatiu i el contingut del Projecte d'ordre, i assenyala algunes deficiències tècniques millorables que han estat recollides en la versió final del Projecte d'ordre.
No hi consta que se n'hagi donat trasllat al Departament deconomia i Finances.
L'informe jurídic ha estat actualitzat en la versió definitiva del Projecte d'ordre.
Analitzat, doncs, l'iter procedimental de tramitació i elaboració del Projecte d'ordre, es pot concloure que s'han complert les exigències de l'article 63 de la Llei 13/1989, així com els requisits de participació del públic en l'elaboració de plans, programes i disposicions de caràcter general relacionats amb el medi ambient establerts en l'article 16 de la Llei 27/2006, per la qual es regulen els drets d'accés a la informació, de participació pública i d'accés a la justícia en matèria de medi ambient (en incorporar les directives 2003/4/CE i 2003/35/CE).
V. Pel que fa al contingut del Projecte d'ordre, s'ha d'assenyalar el que segueix:
Per coherència, tal com recomana aquesta Comissió Jurídica Assessora per a totes les disposicions de caràcter general, seria convenient incloure l'article de l'Estatut d'autonomia de Catalunya que atorga la competència per a dictar l'Ordre projectada.
També podria resultar convenient al·ludir a la Llei reguladora dels drets d'accés i participació en matèria d'informació ambiental, a la qual ja s'ha fet al·lusió en el fonament jurídic anterior.
En cap dels articles del Projecte d'ordre no es fa constar el període durant el qual són nomenats els representants.
En relació amb l'article 2 "¿estructura i composició"¿, cal fer esment al fet que en l'expedient s'haurà de motivar que les representacions incloses com a vocals compleixen les exigències recollides amb caràcter genèric en la Llei 6/2001, és a dir, que "¿la participació dels sectors implicats"¿ té lloc efectivament a través de les entitats concretes que s'hi incorporen i no a través d'altres a través de les quals s'hagi plantejat així.
Respecte de l'article 3, caldria millorar la redacció de l'apartat a), amb la supressió de la preposició "¿de"¿ abans de l'infinitiu, que té el text següent: "¿assessorar, impulsar i de promoure l'aplicació de la normativa ambiental."¿
Per altra banda, en diversos preceptes (per exemple en els articles 1.2, 2.1.a), 2.2, i 4) es fa referència a "¿l'òrgan competent en matèria de qualitat ambiental"¿, en relació amb el qual, i per tal devitar dificultats interpretatives en la identificació de l'òrgan en qüestió, seria oportú identificar almenys el rang de l'òrgan.
Com ja es posava en relleu en l'Informe de l'Assessoria Jurídica, el Departament valorarà l'oportunitat que el Projecte d'ordre inclogui una clàusula dentrada en vigor.
Un cop considerades les observacions formulades en aquest Dictamen, el conseller de Medi Ambient i habitatge pot aprovar el Projecte d'ordre per la qual es regula i constitueix la Comissió de Prevenció de la Contaminació Lluminosa.